గూగుల్ క్రోమ్
ఈ బ్రౌజర్‌ను మొదట సెప్టెంబర్ 2, 2008న 43 భాషల్లో మైక్రోసాఫ్ట్ విండోస్ (XP మరియు దాని తరువాత విడుదలైన వెర్షన్‌లకు) కోసం బహిరంగంగా విడుదల చేశారు, అధికారికంగా ఇది ఒక బేటా వెర్షన్. మైక్రోసాఫ్ట్ విండోస్ కోసమే అందుబాటులోకి తీసుకొచ్చినప్పటికీ, క్రోమ్ చాలా త్వరగా దాదాపు 1% మార్కెట్ వాటాను సాధించగలిగింది. దీని వినియోగం ప్రారంభంలో వేగంగా పెరిగినప్పటికీ, అక్టోబరు 2008లో 0.69%నికి పడిపోయి, కనిష్ఠ స్థాయికి చేరుకుంది. తరువాత మళ్లీ దీని వినియోగం పెరగడం మొదలైంది, డిసెంబరు 2008లో క్రోమ్ మళ్లీ 1% మార్కెట్ వాటాను అధిగమించింది.
IGoogle
iGoogle (ఇంతకు మునుపు దీనిని గూగుల్ పర్సనలైజెడ్ హోమ్‌పేజ్ మరియు గూగుల్ IG అని పిలిచేవారు.) గూగుల్ సేవలలో ఒకటి. ఇది అనుకూలీకృత అజాక్స్- ఆధారిత ప్రారంభ పుట. లేదా వ్యక్తిగతీకరించిన వెబ్ పోర్టల్ (నెట్‌వైబ్స్, పేజ్‌ఫ్లేక్స్, మై యాహూ! మరియు Windows Live పర్సనలైజెడ్ ఎక్స్‌పీరియన్స్ లాంటిది). గూగుల్ ఈ సేవను, వాస్తవంగా 2005 మే నెలలో ప్రారంభించింది. వెబ్ ఫీడ్‌లను, గూగుల్ గాడ్జెట్స్‌ను తనలో కలుపుకోగలిగిన సామర్థ్యం దీనికి ఉంది (గూగుల్ డెస్క్‌టాప్‌లో ఏవైతే లభ్యమవుతాయో వాటి మాదిరిగా).